Teodora Meluță

Teodora Melucia (Teodora Meluță; g. 1999 m. rugpjūčio 3 d.) – Rumunijos futbolininkė, gynėja. Atstovavo jaunimo rinktinėms, o vėliau ir nacionalinei moterų rinktinei.

Karjera

Klužo „Olimpia“ 
2015–2021 m. atstovavo FCU Olimpia Cluj. Su šiuo klubu tapo daugkartine šalies čempione: penkis kartus laimėjo Rumunijos čempionatą ir du kartus Rumunijos taurę. Atstovavo šaliai UEFA moterų čempionių lygoje. Debiutavo klubo pagrindinėje komandoje, kai futbolininkei buvo vos keturiolika.

Du kartus (2018 ir 2019 m.) paskelbta geriausia Rumunijos futbolininke.

Lugano 1976 
2021 m. pradžioje trumpai rungtyniavo FF Lugano 1976. 2021 m. sausio 26 d. buvo paskelbta, kad persikelia į Šveicarijos „Lugano“ klubą. Deja, vos po septynerių rungtynių futbolininkė patyrė blauzdikaulio ir šeivikaulio lūžį, tad prireikė operacijos.

Politehnica Timișoara 
Nuo 2021 m. rugpjūčio atstovavo ASU Politehnica Timișoara. Ši ekipa buvo nesenai suformuota ir subūrė pajėgią sudėtį, kad galėtų varžytis aukščiausioje šalies lygoje.

Karjera rinktinėse 
Kitados atstovavo įvairaus amžiaus Rumunijos jaunimo rinktinėms.

Susilaukė kvietimo į nacionalinę moterų rinktinę. Debiutavo rinktinėje būdama 15 metų, bei tapo jauniausia debiutante moterų futbolo rinktinės istorijoje.

2019 m. lapkričio 10 d. žaidė rungtynėse prieš Lietuvą. Rumunės nugalėjo rezultatu 3:0.

2022 m. rugsėjo 2 d. dalyvavo rungtynėse prieš Lietuvą. Vilniuje, LFF stadione rumunės sutriuškino lietuvaites rezulutatu 7-1.

Laimėjimai 
 su FCU Olimpia Cluj
 Campionatul României (5): 2015, 2016, 2017, 2018, 2019
 Cupa României (2): 2015, 2016

 Asmeniai įvertinimai
 Geriausia Rumunijos futbolininkė (2): 2018, 2019 m.

Šaltiniai

Nuorodos 
 SOCCERWAY
 SOFASCORE
 [ romaniansoccer.ro]
 Globalsportsarchive

Rumunijos futbolininkai